Midt- og Vestjyllands Politi blev onsdag morgen kaldt ud til en mand, der var blevet fundet livløs ved et offentligt toilet i Hanstholm. Det viste sig at være en 27-årig mand fra Tønder, der har været efterlyst af Syd- og Sønderjyllands Politi siden den 5. december. Det oplyser politikommissær ved Midt- og Vestjyllands Politi i Thisted, Jørgen Jensen. De borgere, der fandt den 27-årige, mente at have hørt den 27-årige stønne, men da betjentene nåede frem, var han livløs, og derfor gav de førstehjælp til manden. Trods forsøget på genoplivning var manden ikke til at redde. Den 27-årige er identificeret af familiemedlemmer. Han skal nu obduceres, så man kan fastslå dødsårsagen. - men der er umiddelbart intet mistænkeligt ved dødsfaldet, understreger Jørgen Jensen. Thisted Politi forventer at kunne fastslå dødsårsagen fredag.

Referat:
En 27-årig mand fra Sønderjylland er fundet død i Hanstholm.